Sr. Alcalde, sres. regidores, srs.regidors, companys,

Nosaltres hem decidit parlar sobre l’article 11que fa referència als serves sexuals retribuïts a l’espai públic.

Començarem basant-nos i parlant sobre el primer punt de l’article on s’explica que oferir, sol·licitar, negociar o acceptar, directament o indirecta, serveis sexuals retribuïts o mantenir relacions sexuals no està permès a les vies i espais públics i que aquestes accions seran sancionades d’acord amb el grau d’infracció. Aquest punt ha estat acordat per aconseguir que els ciutadans puguin estar a la via pública sense haver de presenciar cap acció indesitjable o incòmode.

En el cas que qualsevol dels actes abans esmentats, tingui lloc en un establiment de caràcter privat, serà legal, si té l’autorització corresponent. Així és que qualsevol establiment dedicat a aquests tipus d’intercanvis serà legal sempre que tingui l’autorització corresponent lliurada prèviament per l’Ajuntament. L’Ajuntament, per la seva banda es compromet a ajudar, orientar i donar suport, a més de tot tipus d’informació, a les persones que vulguin abandonar aquests tipus d’activitats.

En el segon punt de l’article es parla que en el cas que hi hagi hagut qualsevol indici de que l’exercici de la prostitució no ha estat lliure o forma part de una xarxa d’explotació de persones, l’Ajuntament iniciarà una investigació i s’adoptaran les mesures adients de caràcter legal i, fins i tot, arribat el cas, l’Ajuntament es presentarà com a acusació particular i el culpable o organitzador d’aquestes xarxes serà acusat i declarat culpable ja que és qui ,en última instància, s’aprofita d’aquestes persones.

També volem fer referència, en relació amb tot el que hem apuntat sobre els articles 11.1 i 11.2, a l’article 1.1, on es parla de la dignitat de les persones, ja que creiem que aquest està íntimament relacionat amb els casos de prostitució que es puguin donar a la vila i pensem que aquestes persones tenen dret a la seva dignitat personal i a no patir cap tracte discriminatori i a que sigui tingut t en compte que han arribat a aquesta situació personal després d’haver patit greus problemes econòmics i personals i que un cop s’ha entrat en aquest tipus de vida és molt difícil sortir-se’n.

En conclusió, volem reivindicar que totes les persones haurien de tenir el dret a una feina com cal i a aconseguir el seu benestar social d’una manera digna.

Moltes gràcies.